Miexja r-Reġina… Fil-moħba ta' qalbha il-ġlieda ħarxa bejn id-dmugħ u r-rażan. Miexja r-Reġina ta' Franza, Marie Antoinette, u l-bojja, bla qilla u bla ħniena, miexi ma' ġenbha. Fil-misraħ, —baħar ta' nies li għandhom l-għatx ta' demmha— hemm lest il-palk, u fuq il-palk sewdieni tleqq is-Sikkina taħt id-dija bajda ta' l-aħħar xemx. Ma titnihedx il-Mara, iżda kiesħa bħal lefgħa tħoss tkexkixa tissaġġar ma' ġisimha, għaliex bla ħniena tagħfas il-mibegħda ta' min ħabbejna b'qalbna. Miexja r-Reġina… ta' reġina l-mixja, ta' reġina l-imġiba; iżda fuq wiċċha għandha s-sfura tal-mewt, għaliex aktar mill-mewt ħarxa l-mihegħda. kul k kal Miexja r-Reġina… Qalb il-kotra magħduba trakha titbissem lilewwa ta' tarbija hienja fuq dirgħajn ommha : b'ħarsa ta' l-anġli dik il-ħilejqa bla ħtija tiġbor fuq fommha l-ponot ta' subgħajha u, 'l fuq mir-rjus, tixħtilha bewsa. Mewġa. sħuna ta' demm tfawwar mill-qalb imrażżna tar-Reġina u fuq wiċċha tinżel demgħa, ta' faraġ : jofila l-morr tal-mibegħda fil-benna ta' l-imħabba, u bla tkexkixa tniżżel rasha r-Reġina taħit ix-xafra tal-mewt… Kemm tiflaħ BEWSA 1